তখন ছিল গরম কাল। মুসলিম লীগ কর্মীরা হাজার হাজার মাটির কলস ভর্তি পানি তৃষ্ণার্ত শ্রোতাদের পান করিয়েছিলেন। ঢাকায় অবস্থানকালে কায়েদে আযম পল্টন ময়দানে মুসলিম লীগ কর্মী সমাবেশে ভাষণ দিয়েছিলেন। এছাড়া কার্জন হলে ইউনিভার্সিটির সমাবর্তন অনুষ্ঠানে এবং ঢাকা ক্লাবের একটি অনুষ্ঠানে তিনি যোগ দেন। রেসকোর্স ময়দানে এবং সমাবর্তন অনুষ্ঠানে পাকিস্তানের রাষ্ট্রাভাষার উপর সুস্পষ্ট বক্তব্য দেন। তিনি উর্দুকে পাকিস্তানের রাষ্ট্রভাষা হিসেবে গ্রহণ করবার পক্ষেও যুক্তি প্রদর্শন করেন।